یوکسک عسگری شورا، پرزیدنت رجب طیب اردوغان باشقانلیغیندا جمهورباشقانلیفی ساراییندا توپلاندی.
پرزیدنت اردوغان باشقانلیغینداکی شورا عضولری، توپلانتی اؤنجه‌سینده، تورکییه جمهوریتینین قوروجوسو آتاتورکون مزاری آنیدقبره گئتدی.
داها سونرا اردوغان و یوکسک عسگری شورا عضولری، توپلانتی اوچون جمهورباشقان‌لیغی سارایینا گئچدی.
مطبوعاتا قاپالی توپلانتی‌دا پرزیدنت یاردیمچیسی فواد اوختای، میللی ساوونما باخانی خولوصی آخار، عدالت باخانی عبدالحمید گول، ایچ ایشلری باخانی سلیمان سویلو، خاریجی ایشلر باخانی مؤولود چاووش‌اوغلو، خزانه و مالیه باخانی برات آلبایراق، میللی تحصیل باخانی ضیا سلجوق، باش قرارگاه باشقانی ژنرال یاشار گولر، قورو گوجلری قوموتانی، ژنرال اومود دوندار، دنیز گوجلری قوموتانی اورآمیرال آدنان اؤزبال و هاوا گوجلری قوموتانی ژنرال حسن کوچوک‌آکیوز حاضر اولدو.
توپلانتی تخمیناً ۱ سااعت یاریم سوردو.
یوکسک عسگری شورا عضولرینه یئمک وئره‌ن پرزیدنت اردوغان، داها سونرا شورا ییغینجاغین‌دا آلینان قرارلاری ایمضالادی.
بونا گؤره ۳۰ آگوست ۲۰۱۹ اعتباریله ۱۴ ژنرال و آمیرال بیر اوست روتبه‌یه، ۴۰ آلبای ژنرال و آمیراللیغا یوکسلدیلدی.
جمهورباشقانلیغی سؤزچوسو ابراهیم قالین یوکسک عسگری شورا قرارلارینا دایر وئردیگی آچیقلاما‌دا، حاضردا ۲۴۱ اولان ژنرال و آمیرال ساییسینین ۲۳۳ اولاجاغینی بیلدیردی،
"بیر ژنرال یاش حدی ایله ایلگیلی ۱ سپتامبردان اعتباراً، ۴۷ ژنرال و آمیرال کادرسیزلیق سببیله ۳۰ آگوست اعتباری ایله امکلی‌یه سؤوق ائدیلدی. یوکسک عسگری شورا قراری ایله قورو گوجلری قوموتانلیغین‌دان تۆم‌ژنرال عیرفان اؤزسرت، قورژنراللیغا ترفیع ائتدیریلدی" دئیه دانیشدی.
